130 personoj estis savitaj el la ruinaĵoj de la teatro de Mariupolo, bombadita de la rusia armeo
#000001
Pli ol 1 300 personoj plu estas blokitaj en la teatro, laŭ la komisaro pri Homaj rajtoj de la Ukrainia Parlamento.
#000002
Du tagojn post la bombado de la drama teatro de Mariupolo, sud-oriente de Ukrainio, 130 personoj estis evakuitaj el la ruinaĵoj, laŭ la komisaro pri Homaj rajtoj de la Ukrainia Parlamento Lyudmila Denisova, ĉi-vendredon 18an de marto.
#000003
« Sed centoj da loĝantoj en Mariupolo plu estas sub la ruinaĵoj », deklaris Volodimir Zelenskij en video. Lyudmila Denisova siaflanke parolas pri 1 300 personoj plu blokitaj en la subteretaĝoj. Ŝi deklaris ĉe la ukrainia televidkanalo Channel 24 :
#000004
« Ni preĝas, ke ili plu estas vivantaj, sed ĝis nun ni ne havas informojn pri ili. »
#000005
Pasintan merkredon, rusaj frapoj detruis la konstruaĵon situantan kore de la sieĝata urbo. Laŭ la municipoj, pli « ol mil » civiluloj rifuĝis en tiu teatro.
#000006
« La enirejo de la ŝirmejo estas obstrukcita de la rompitaĵoj », precizigis tiam la urbestro de Mariupolo merkredon vespere. Ĝis nun, la nombro de mortintoj ne estis komunikita.
#000007
La ukrainia prezidento promesis daŭrigon de la savoperacoj « malgraŭ la bombadoj », kiuj daŭras en tiu granda havena urbo.
#000008
« Ĉiuj infrastrukturoj estas detruitaj »
#000009
Plu laŭ la komisaro pri Homaj rajtoj de la ukraina Parlamento, « preskaŭ 70% el la konstruaĵoj estas detruitaj en Mariupolo. Ni devas transdoni la humanitaran helpon, ĉar tiuj homoj sidas en la subteretaĝoj de antaŭ 17 tagoj sen manĝaĵoj », ŝi asertis ĉe la ukrainia televido.
#000010
Ĵaŭdon, la aŭtoritatoj de la urbo anoncis evakuadon de 30 000 personoj en daŭro de semajno.
#000011
Sed ĉirkaŭ 350 000 personoj plu estas kaptitaj en la urbo kaj « plu kaŝas sin en la keloj », menciis la urbodomo, laŭ kiu « 50 ĝis 100 bomboj » averaĝe estas forĵetitaj de la rusaj aviadiloj ĉiutage.
#000012
Siaflanke, Moskvo plu neas la bombadon de tiu teatro, atribuante ĝin al la bataliono Azov, ukrainia regimento fondita de proksimuloj de la nazia movado.
#000013
Milito en Ukrainio : la ĉefo de Unuiĝintaj Nacioj alarmas kontraŭ « uragano de malsato » en la mondo
#000014
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000015